מיכל פלגי

מיכל פלגי (נודה ב-29 ביוני 1944) היא סוציולוגית ארגונית, ממייסדות שדולת הנשים בישראל, ראש "המכון לחקר הקיבוץ והרעיון השיתופי" באוניברסיטת חיפה. מיכל פלגי נולדה בבנימינה לשולמית גולדשטיין, פרח הטיִס הארצישראלית הראשונה והגננת הראשונה של המושבה, ולד"ר רודולף גולדשטיין, מדריך ראשי לגידול עופות במשרד החקלאות. בעקבות עבודתו של אביה בקפריסין עברה ללמוד תיכון בבית הספר האנגלי לבנות בניקוסיה. עם סיום לימודיה חזרה לישראל ושירתה כחיילת במשרדו של דובר צה"ל. ב-1968 הצטרפה לקיבוץ ניר דוד שבו חבר בעלה ד"ר יאיר פלגי, פסיכולוג קליני. ב-2011 עזבו פלגי ובעלה את הקיבוץ ועברו לעפולה. לזוג שלושה בנים. פלגי למדה בשנים 1965–1968 סטטיסטיקה וסוציולוגיה באוניברסיטה העברית בירושלים. בשנים 1975–1977 למדה במחלקה לסוציולוגיה ואנתרופולוגיה באוניברסיטת חיפה והגישה בה תזה בנושא: "הבדלים בין המינים בזיקה לקיבוץ ובמנבאיה". עבודת הדוקטורט שלה הוגשה בחוג לסוציולוגיה ואנתרופולוגיה שבאוניברסיטה העברית בירושלים בשנת 1984 בנושא: "היבטים תאורטיים ואמפיריים של שיתוף עובדים בקבלת החלטות במפעלים תעשייתיים - השוואה בין מפעלים קיבוציים לבין מפעלים לא קיבוציים", ונכתבה בהנחיית פרופ' רבקה בר-יוסף. את הפוסט-דוקטורט עשתה פלגי באוניברסיטת הרווארד בשנים 1985- 1986. פלגי מיכל החלה דרכה כמרצה במכללה האקדמית עמק יזרעאל. ב-1998 פתחה שם את החטיבה ללימודי מגדר ועמדה בראשה עד 2002. בין 2003 ל-2007 כיהנה כראש החוג לסוציולוגיה ואנתרופולוגיה במכללה. בשנת 2008 יסדה ופתחה פלגי את התוכנית לתואר שני בפיתוח וייעוץ ארגוני במכללה האקדמית עמק יזרעאל ועמדה בראשה עד 2012. פלגי שימשה כמרצה בסמינר אורנים, במדרשת רופין וכמרצה אורחת באוניברסיטת טאפטס במסצ'וסטס שבארצות הברית. משנת 2011 היא ראש "המכון לחקר הקיבוץ והרעיון השיתופי" באוניברסיטת חיפה. פלגי מכהנת בתפקידים אקדמיים ברחבי העולם כמומחית בינלאומית בתחומי התמחותה. היא שימשה כיועצת למכון למחקר כלכלי-חברתי באוניברסיטת קמניץ שבגרמניה בשנים 1991–2006. בין 2002 לבין 2007 כיהנה כנשיאה של ועדת המחקר בנושא שיתוף עובדים, דמוקרטיה ארגונית וניהול עצמי ב"אגודה הסוציולוגית הבין-לאומית". בשנים 2007–2010 כיהנה כנשיאת ה"אגודה הבין-לאומית לחקר החיים השיתופיים" (ICSA). בשנים 2008–2014 כיהנה כראש ועדת ההסמכה לסוציולוגים מעשיים של "האגודה הסוציולוגית הישראלית". פרופ' פלגי הייתה ממייסדות שדולת הנשים בישראל וכיהנה בהנהלתה בשנים 1984–1996, וכן ממייסדות פורום כלל ארצי ללימודי נשים, המקדם שוויון נשים בקמפוס ובקהילה. היא הקימה את פורום הנשים בית שאן והאזור במסגרת "שותפות 2000" ועמדה בראשו בשנים 1997–2001. בשנים 2004–2011 שימשה כיועצת לפרויקט "דמוקרטיה ארגונית" עבור NODE ‏ (New orientations for Democracy in Europe) של משרד החינוך המדע והתרבות האוסטרי. פלגי כיהנה כנשיאה של "האגודה הבין לאומית לפיתוח אזורי" שעסקה בתחום העבודה והתעסוקה (International Work and Labor Network on Regional and Local Development) בשנים 2008–2010. בשנים 2008 -2011 הייתה חברה בוועדה "ההתיישבות הכפרית בשנת 2025 לבחינת דמותם של ההתיישבות והמרחב הכפרי בישראל" שמונתה על ידי נשיא המדינה שמעון פרס. ניהול עצמי ועבודה שכירה במפעלי התעשייה הקיבוצית. איגוד התעשייה הקיבוצית, 1980. (עם מ. רוזנר, ונ. רון). ביבליוגרפיה נבחרת לנושאי הדמוקרטיה התעשייתית והניהול העצמי בעולם ובישראל. המרכז לתיעוד ועיון בנושא הדמוקרטיה התעשייתית וניהול עצמי, המכון לחקר הקיבוץ והרעיון השיתופי, אוניברסיטת חיפה, 1988. (עם ו. מוין ו. וא. אורחן). הקיבוץ כמסלול לקליטה ישירה בארץ של עולי חבר העמים, אוניברסיטת חיפה, המכון לחקר הקיבוץ 1995. (עם ג. אדר). הפיתוח הכלכלי וההשכלתי באזורי פריפריה: האם הזדמנויות תעסוקתיות חדשות לנשים. אוניברסיטת חיפה, המכון לחקר הקיבוץ, חוברת 171. (עם א. אורחן). מתיישבים פוטנציאליים בשכונות קהילתיות בפריפריה הקיבוצית. המכון לחקר הקיבוץ אוניברסיטת חיפה 2003. (עם ג. אדר, ד. רוזוליו ול. יעקובוביץ), המערכת הארגונית הפנימית של הכפר בישראל וקשריה עם המועצה האזורית, המכון לחקר הקיבוץ אוניברסיטת חיפה 2006. (עם ר. קלינוב). רמת החיים בקיבוצים – השוואה למשפחות עירוניות. המכון למחקר כלכלי בישראל ע"ש מוריס פאלק, האוניברסיטה העברית, ירושלים 2006. (with Bartolke, K., Eschweiler, W., Flechsenberger, D. and M. Rosner, M.) Participation and Control. Spardof, Germany: Verlag Rene F. Wilfer. "נשים בקיבוץ", בתוך: לקסיקון הקיבוץ, בעריכת: אלי אברהמי, הוצאת יד-טבנקין, 1998. "Kibbutz". In: Tierney H. (ed). Women's Studies Encyclopedia, Revised and expanded Edition, Westport: Greenwood Press, 1999, vol.2, 819-821. "Israel, State of: Kibbutz Movement". In Baskin, Judith R. (ed.). Dictionary of Judaism and Jewish Culture. Cambridge University Press, 2011, pp. 293-295. (with N. Carmon.) "Kibbutz" In Carswell Andrew T. (ed.) Encyclopedia of Housing, Sage Publications, 2nd edition, 2012 "Kibbutz/Kibbutzim". In: The Wiley-Blackwell Encyclopedia of Gender and Sexuality Studies, 2016. Palgi, M., Blasi, J.R., Rosner, M., Safir, M., Sexual Equality: The Israeli Kibbutz Tests the Theories. Preface by B. Friedan. Series Editor: J.R. Blasi Volume VI. Kibbutz Studies Book Series. Norwood, Pa.: Norwood Editions (Senior Editor) 1983. (with Vianello, M., Moore, G. et al.) "Women and Men in Political and Business Elites: A Comparative Study in the Industrialized World". Current Sociology, Monograph 1, May, 2004. Desivilya, H.S. and Palgi, M. (eds.). The Paradox in Partnership: The Role of Conflict in Partnership Building. Bentham E-Books, Bentham Science Publishers Ltd 2011. Palgi, M. and Reinharz, S. (eds.) One Hundred Years of Kibbutz Life: A Century of Crises and Reinvention. Transaction Publishers 2011 (2nd edition was published in 2013). פרופ' מיכל פלגי ראש המכון לחקר הקיבוץ והרעיון השיתופי חשופים: פרופ' מיכל פלגי, באתר YouTube אריק בשן, "המהפכה לא הושלמה", באתר הקיבוצים מיכל פלגי, דף שער בספרייה הלאומית פרופ' מיכל פלגי ראש המכון לחקר הקיבוץ והרעיון השיתופי